Μελέτη Περίπτωσης: Αυτοδιοικητικές εκλογές 2019 – Μελέτη και ανάλυση των χαρακτηριστικών των υποψηφίων Δημάρχων στις Περιφέρειες Κεντρικής Μακεδονίας, Δυτικής Μακεδονίας και Ανατολικής Μακεδονίας και Θράκης
Creators: name: Μίμη, Ίρις Στέργιου
Publisher: name: Aristotle University of Thessaloniki
Year: 2022
Subjects: Αυτοδιοικητικές εκλογές
Υποψήφιοι Δήμαρχοι
Χαρακτηριστικά
Local Government elections
Mayoral candidates
Characteristics

description: Η παρούσα εργασία εκπονήθηκε στο πλαίσιο του μεταπτυχιακού προγράμματος σπουδών με τίτλο «Διακυβέρνηση και Περιφερειακή ανάπτυξη» της Σχολής Οικονομικών και Πολιτικών Επιστημών και έχει ως στόχο να ανιχνεύσει τα ποιοτικά χαρακτηριστικά που σκιαγραφούν το προφίλ των υποψηφίων Δημάρχων στις Περιφέρειες Κεντρικής Μακεδονίας, Δυτικής Μακεδονίας και Ανατολικής Μακεδονίας και Θράκης, στις εκλογές του 2019 μέσα από στατιστική επεξεργασία με τη μεθοδολογία των συστάδων. Το δείγμα της έρευνας αποτελείται από υποψηφίους που συγκέντρωσαν ποσοστό ψήφων πάνω από 5% και όσους δεν έχουν εκλεγεί αλλά ανήκουν σε ΝΔ, ΚΙΝΑΛ, ΣΥΡΙΖΑ, ΚΚΕ. Η έρευνα δεν περιλαμβάνει υποψηφίους της Χρυσής Αυγής είτε εκλέχθηκαν είτε όχι. Μεθοδολογικά η έρευνα στηρίζεται σε πρωτογενή έρευνα συλλογής δεδομένων. Βασίζεται στη συλλογή και πλήρη καταγραφή όλων των στοιχείων που συνθέτουν το προφίλ των υποψηφίων Δημάρχων. Απώτερος σκοπός είναι η εξαγωγή στατιστικών συμπερασμάτων που αντικατοπτρίζουν τα χαρακτηριστικά των υποψηφίων στην περιοχή δραστηριοποίησής τους. Η μέθοδος που χρησιμοποιείται είναι η μέθοδος ανάλυσης πολλαπλών μεταβλητών. Η αναζήτηση στοιχείων για την εν λόγω έρευνα πραγματοποιήθηκε τόσο μέσω της αναζήτησης από διαδικτυακές πηγές όσο και μέσω της τηλεφωνικής επικοινωνίας με Δημαρχεία και υποψήφιους. Εργαλείο της έρευνας αποτελεί το ερωτηματολόγιο της έρευνας το οποίο σχεδιάστηκε και χρησιμοποιήθηκε για να συλλέξει στοιχεία για το επιλεγμένο δείγμα και αποτελείται από πέντε διαφορετικά τμήματα, κάθε ένα από το οποίο έχει συγκεκριμένο σκοπό (Σχετικά με τον υποψήφιο, Πολιτικό πλαίσιο και δραστηριότητες, Προεκλογική εκστρατεία, Θέματα και πολιτικές). Οι ερωτήσεις του ερωτηματολογίου στηρίχτηκαν σε προγενέστερες μελέτες και βιβλιογραφία. Από την ανάλυση προκύπτει ότι οι υποψήφιοι είναι στην πλειοψηφία τους άνδρες, οι γυναίκες είναι εξαιρετικά λίγες, ηλικιακής ομάδας 51-65 ετών, κατά κύριο λόγο ελεύθεροι επαγγελματίες και στην πλειοψηφία τους κάτοχοι πανεπιστημιακού τίτλου σπουδών. Καθοριστικός παράγοντας για την εκλογή του υποψηφίου Δημάρχου είναι το ενδιαφέρον και η ενασχόλησή του με ζητήματα που έχουν κυρίως σχέση με τη βελτίωση της καθημερινότητας του πολίτη καθώς και η συνεχής και άμεση επαφή με τους πολίτες. Οι υποψήφιοι Δήμαρχοι επιδεικνύουν μέτριο ενδιαφέρον για εθνικά θέματα και κυρίως εστιάζουν σε θέματα τοπικού ή περιφερειακού ενδιαφέροντος. Σημαντικό μέρος των υποψηφίων έχει σχέση με κόμματα, είτε ως υποστηρικτής είτε ως οργανωμένο μέλος. Παρόλα αυτά, στην πλειονότητά τους οι Δήμαρχοι παρουσιάζονται ως υπερκομματικοί. Η σχέση με την κεντρική εξουσία είναι αναγκαία καθώς παρ’ όλη την αποκέντρωση αρμοδιοτήτων προς την Τοπική Αυτοδιοίκηση, ακόμη μέρος αυτών ασκούνται από το κεντρικό κράτος. Τέλος, τα θέματα φαίνεται ότι απασχολούν με τον ίδιο τρόπο τους υποψηφίους ανεξάρτητα από το αν ανήκουν στην αριστερά ή στη δεξιά και το προεκλογικό τους πρόγραμμα δεν διαφοροποιείται επί της ουσίας, αλλά ανάλογα με την πολιτική-ιδεολογική τοποθέτηση των Δημάρχων/συνδυασμών υπάρχει άλλη ιεράρχηση όσον αφορά στις προτεραιότητες που θέτει ο κάθε υποψήφιος/συνδυασμός.
description: The present dissertation was prepared in the framework of the postgraduate study program entitled "Governance and Regional Development" of the School of Economics and Political Science and aims to detect the qualitative characteristics that outline the profile of mayoral candidates in the Regions of Central Macedonia, Western Macedonia and Macedonia and Thrace, in 2019 local government elections, through statistical processing with the methodology of clusters. The sample of the survey consists candidates who collected a percentage of votes over 5% and those who have not been elected but belong to ND, KINAL, SYRIZA, KKE. The sample does not include Golden Dawn candidates whether they were elected or not. Methodologically the research is based on primary data collection research. It is based on the collection and complete recording of all the elements that compose the profile of the mayoral candidates. The ultimate goal is to draw statistical conclusions that reflect the characteristics of the candidates in their area of activity. The method used is the method of analysis of multiple variables. The search for data was carried out both through the search from internet sources and through telephone communication with City Halls and candidates. The survey tool is the survey questionnaire which was designed and used to collect data for the selected sample and consists five different sections, each of which has a specific purpose (About the candidate, Political context and activities, Election campaign, Issues and policies). The questions of the questionnaire were based on previous studies and literature. The analysis shows that the candidates are mostly men, women are extremely few, aged 51-65, mostly self-employed and the majority hold a university degree. A decisive factor for the election of the candidate for Mayor is his interest and involvement in issues that are mainly related to the improvement of the daily life of the citizen as well as the continuous and direct contact with the citizens. The mayoral candidates show moderate interest in national issues and mainly focus on issues of local or regional interest. A significant proportion of candidates are affiliated with parties, either as supporters or as organized members. Nevertheless, the majority of Mayors are presented as cross-party. The relationship with the central government is necessary, as despite the decentralization of responsibilities to the Local Government, some of them are still exercised by the central government. Finally, the issues seem to concern the candidates in the same way, regardless of whether they belong to the left or the right party and their election program does not differ in substance, but depending on the political-ideological position of the Mayors/combinations there is another hierarchy regarding concerns the priorities set by each candidate/combination.